CELEX: 32020R1095
Language: lv
Date: 2020-07-24 00:00:00
Title: Komisijas Īstenošanas regula (ES) 2020/1095 (2020. gada 24. jūlijs), ar ko groza Īstenošanas regulu (ES) 2015/502 par atļauju lietot preparātu Saccharomyces cerevisiae NCYC R404 par barības piedevu piena govīm (Dokuments attiecas uz EEZ)

27.7.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 241/18
               
            
         KOMISIJAS ĪSTENOŠANAS REGULA (ES) 2020/1095
         (2020. gada 24. jūlijs),
         ar ko groza Īstenošanas regulu (ES) 2015/502 par atļauju lietot preparātu Saccharomyces cerevisiae NCYC R404 par barības piedevu piena govīm
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 13. panta 3. punktu,
         tā kā:
         
                     (1)
                  
                  
                     Saskaņā ar Regulu (EK) Nr. 1831/2003 ar Komisijas Īstenošanas regulu (ES) 2015/502 (2) preparātu Saccharomyces cerevisiae NCYC R404 tika atļauts lietot par barības piedevu piena govīm.
                  
               
                     (2)
                  
                  
                     Īstenošanas regula (ES) 2015/502 tika grozīta ar Komisijas Īstenošanas regulu (ES) 2019/146 (3).
                  
               
                     (3)
                  
                  
                     2020. gada 8. janvārī atļaujas turētājs Micron Bio-systems Ltd saskaņā ar Regulas (EK) Nr. 1831/2003 13. panta 3. punktu iesniedza pieteikumu, kurā ierosina atļaujā mainīt sava pārstāvja nosaukumu. Pieteikuma iesniedzējs ir norādījis, ka saistībā ar attiecīgo barības piedevu Savienībā to pārstāvēs FF Chemicals BV. Pieteikumam bija pievienoti attiecīgie pamatojošie dati.
                  
               
                     (4)
                  
                  
                     Ierosinātās atļaujas nosacījumu izmaiņas ir tikai administratīvas un neparedz attiecīgās piedevas jaunu novērtējumu. Par pieteikumu tika informēta Eiropas Pārtikas nekaitīguma iestāde.
                  
               
                     (5)
                  
                  
                     Lai noteiktu, ka FF Chemicals BV pārstāv atļaujas turētāju, jāmaina attiecīgās atļaujas nosacījumi. Tāpēc Īstenošanas regulas (ES) 2015/502 nosaukumā un minētās regulas pielikumā būtu jāgroza pārstāvja nosaukums.
                  
               
                     (6)
                  
                  
                     Tāpēc Īstenošanas regula (ES) 2015/502 būtu attiecīgi jāgroza.
                  
               
                     (7)
                  
                  
                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Grozījumi Īstenošanas regulā (ES) 2015/502
            Īstenošanas regulu (ES) 2015/502 groza šādi:
            
                        1)
                     
                     
                        [regulas] nosaukumā vārdus “Micron Bio-Systems Ltd, ko pārstāv FeedVision BV” aizstāj ar vārdiem “Micron Bio-Systems Ltd, ko pārstāv FF Chemicals BV”;
                     
                  
                        2)
                     
                     
                        pielikuma otrajā slejā “Atļaujas turētāja nosaukums” vārdus “Micron Bio-Systems Ltd, ko pārstāv FeedVision BV” aizstāj ar vārdiem “Micron Bio-Systems Ltd, ko pārstāv FF Chemicals BV”.
                     
                  
         
            2. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 24. jūlijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 268, 18.10.2003., 29. lpp.
         
         
            (2)  Komisijas Īstenošanas regula (ES) 2015/502 (2015. gada 24. marts) par atļauju lietot preparātu Saccharomyces cerevisiae NCYC R404 par barības piedevu piena govīm (atļaujas turētājs Micro Bio-System Ltd, ko pārstāv BV) (OV L 79, 25.3.2015., 57. lpp.).
         
            (3)  Komisijas Īstenošanas regula (ES) 2019/146 (2019. gada 30. janvāris), ar ko groza Īstenošanas regulu (ES) 2015/502 par atļauju lietot preparātu Saccharomyces cerevisiae NCYC R404 par barības piedevu piena govīm (OV L 27, 31.1.2019., 12. lpp.).